CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/40545)
  + [Valencià](/va/acuerdo/40355)






Selector de idioma

Leer

* [Español](/es/acuerdo/40325)
* [Valencià](/va/acuerdo/40707)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
============================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT

Data d'aprovació
:   26/06/2023

Data de publicació
:   27/06/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/40172)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/40123)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/40621)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT&url=https://www.boua.ua.es/va/acuerdo/40031)

**Títol:** CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 26 de juny de 2023

CONVOCATÒRIA DE PREMIS UA:EMPRENDE A TREBALLS FINAL DE GRAU, TREBALLS FINAL DE MÀSTER I TESIS DOCTORALS DE LA UNIVERSITAT D'ALACANT

1.    Objecte

En el marc del programa institucional ua:emprende, el Vicerectorat de Transferència, Innovació i Divulgació Científica i el Vicerectorat d'Estudiants i Ocupabilitat proposen els premis ua:emprende a treballs de final de grau (TFG), treballs de fi de màster (TFM) i tesis doctorals que puguen ser la base d'un projecte empresarial innovador o resolguen un problema o repte plantejat per una empresa.

S'acceptaran dos tipus de propostes:

1)    Treballs susceptibles de ser la base d'un futur projecte empresarial innovador.

2)    Treballs innovadors desenvolupats en col·laboració amb una empresa o entitat que donen solució a un problema o repte plantejat per aquesta.

2.    Requisits de les persones beneficiàries

Podrà sol·licitar aquests premis l'alumnat que:

-       Haja defensat el TFG, el TFM o la Tesi Doctoral a la Universitat d'Alacant en els cursos acadèmics 2020-2021, 2021-2022 i 2022-2023.

-      Els treballs hauran de ser susceptibles de ser la base d'un futur projecte empresarial innovador, o treballs innovadors desenvolupats en col·laboració amb una empresa o entitat que donen solució a un problema o repte plantejat per aquesta.

3.   Número i dotació dels premis

Els premis reben el finançament del Banc Santander, a través del conveni subscrit amb la UA dins de l'eix de foment de l'emprenedoria. Els premis estaran subjectes, si escau, a les retencions fiscals corresponents que establisca la legislació vigent.

-       TFG: Tres premis de 600 €.

-       TFM: Dos premis de 900 € i un premi de 1.200 € de la Fundació Parc Científic d'Alacant (FPCA) al millor TFM aplicat en empreses vinculades a la FPCA.

-       Tesi Doctoral: Dos premis de 1.500 €.

Addicionalment, els participants tindran la possibilitat de participar en les accions d'impuls a l'emprenedoria disponibles dins del programa ua:emprende, així com de comptar amb el suport del Servei de Transferència de Resultats d'Investigació-OTRI de la Universitat d'Alacant.

Els autors i autores dels TGM, TFM i Tesis Doctorals tindran la possibilitat de publicar, prèvia sol·licitud per part dels directors dels treballs, en format digital i sense cap cost per a ells, els resultats derivats de les seues investigacions en el Servei de Publicacions de la Universitat d'Alacant.

4.   Termini i procediment de presentació de sol·licituds

4.1. Termini de presentació

L'extracte de la convocatòria es publicarà en el DOGV. Així mateix, es publicarà íntegrament en el BOUA amb caràcter informatiu.

El termini de presentació de les candidatures començarà el dia 1 de juliol i finalitzarà el dia 31 d'octubre (23.59 hora límit) de 2023.

4.2. Procediment de presentació

Les persones sol·licitants han de tenir en compte que el procés consta de dues parts: emplenament del formulari i registre de la sol·licitud a través d'UACloud; i inscripció en la plataforma [https://www.santanderx.com](https://www.santanderx.com/).

En primer lloc, hauran d'emplenar el formulari d'inscripció que trobaran en la pàgina [http://uaemprende.ua.es](http://uaemprende.ua.es/). Una vegada emplenat se seleccionarà l'opció «enviar» i apareixerà un resum de les dades introduïdes. Aquest resum s'haurà de guardar. La candidatura quedarà presentada quan s'haja realitzat el registre electrònic d'aquesta. Per a això, s'accedirà a UACloud, administració electrònica i, mitjançant el tràmit instància genèrica, se sol·licitarà la participació en aquesta convocatòria, adjuntant a aquesta instància el resum generat en emplenar el formulari.

Per a acabar, una vegada fet el registre electrònic i abans de concloure el termini d'inscripció, les persones interessades s'hauran d'inscriure dins de la plataforma [https://www.santanderx.com](https://www.santanderx.com/) en la convocatòria "Premis ua:emprende TFG, TFM i Tesis Doctorals". La inscripció en la plataforma Santander és requisit obligatori perquè la candidatura siga acceptada a tràmit.

En publicar-se la llista provisional de candidatures admeses, s'obrirà un termini de deu dies hàbils per a esmenes.

Per a qualsevol dubte sobre la documentació que cal aportar o l'orientació dels projectes, les persones interessades es poden dirigir al correu vwtgjklwal@gf.hm o consultar la pàgina web [https://uaemprende.ua.es](https://uaemprende.ua.es/va/projecte-ua-emprende.html)

4.3. Documentació a presentar

-       TFG, TFM o Tesi Doctoral.

-       Formulari de sol·licitud: en el formulari s'especificaran els següents aspectes:

o Resum de la idea de negoci o solució proposada: identificar el producte o servei; problema, necessitat o repte que s'atén; grau d'innovació; avantatge competitiu.

o Mercat objectiu: identificar sector, clientela i competència.

o Viabilitat tècnica: indicar i argumentar que existeixen els mitjans necessaris perquè el projecte es convertisca en una realitat.

o Grau de desenvolupament de la proposta: indicar fites aconseguides i següents passos.

o Justificació de la relació de la proposta amb el TFG, TFM o Tesi Doctoral.

5.   Criteris d'adjudicació

Les propostes seran avaluades per un jurat mitjançant l'anàlisi i discussió de la documentació aportada atenent criteris com el grau d'innovació i d'impacte de la proposta, la seua viabilitat i relació amb el TFG, TFM o Tesi Doctoral. S'establirà el barem següent:

L'assignació dels premis es farà seguint aquests criteris:

-       Relació de la proposta amb el TFM, TFG i Tesi Doctoral. 20 punts

-       Viabilitat de la proposta. 30 punts

-       Grau de desenvolupament. 30 punts

-       Grau d'innovació. 20 punts

El jurat, a la seua discreció, podrà instar les candidates i els candidats a presentar el seu projecte, tràmit per al qual seran requerits amb l'antelació suficient. Els treballs que no obtinguen 20 punts en el criteri «Relació de la proposta amb el TFM, TFG i Tesi Doctoral» seran desestimats.

6.   Òrgan instructor, jurat i unitat administrativa de referència

6.1. Òrgan instructor

L'òrgan instructor serà el següent:

Vicerectorat de Transferència, Innovació i Divulgació Científica de la Universitat d'Alacant.

6.2. Jurat

El jurat estarà compost per:

-       Vicerectora de Transferència, Innovació i Divulgació Científica de la UA, o persona en qui delegue, que actuarà com a presidenta.

-       Vicerector d'Estudis, Qualitat i Llengües, o persona en qui delegue.

-       Vicerectora d'Estudiants i Ocupabilitat de la UA, o persona en qui delegue.

-       Directora de l'Escola de Doctorat de la Universitat d'Alacant, o persona en qui delegue.

-       Directora del Secretariat de Suport a Estudiants i Ocupabilitat de la UA, o persona en qui delegue.

-       Director del Secretariat de Transferència de Coneixement de la UA, o persona en qui delegue, que actuarà com a secretari.

-       Un tècnic o tècnica del Centre d'Ocupació de la UA.

-       Un tècnic o tècnica del Servei de Transferència de Resultats d'Investigació-OTRI.

6.3. Unitat administrativa de referència

La unitat administrativa de referència que gestionarà la convocatòria és el Servei de Transferència de Resultats d'Investigació - OTRI de la Universitat d'Alacant i el mètode de contacte electrònic és gacsnlnyik@ba.zl.

7.    Resolució, notificació i publicació dels resultats

La Rectora de la Universitat d'Alacant acordarà la resolució definitiva de la convocatòria.

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es faran en l'adreça web <https://uaemprende.ua.es/>, substituiran la notificació a les persones interessades i produiran els mateixos efectes.

8.    Marc legal i pressupostari

La convocatòria d'ajuda, amb referència 2023CT0123, que serveix de base reguladora es troba recollida en la línia de subvenció amb referència 2023LS0145 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació dels premis d'un màxim de 6.600 € pel que fa a la Universitat d'Alacant, serà sufragada amb càrrec al capítol IV (clau orgànica 63873T3823), sent 600 € aportats pel Vicerectorat de Transferència, Innovació i Divulgació Científica; i 6.000 € pel Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent. Respecte al pressupost de la FPCA, la dotació màxima serà de 1.200 €. En tot cas, s'aplicaran les retencions de rendes que, si escau, establisca la legislació vigent.

9.    Obligació i justificació del beneficiari

Les obligacions dels beneficiaris d'aquesta convocatòria són:

-       Facilitar tota la informació que se'ls requerisca.

-       Complir, si escau, els deures que s'estableixen en l'article 14 de la Llei 38/2003, de 17 de novembre, General de Subvencions.

La justificació de la destinació dels premis al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació.

10.  Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu Electrònica <https://seuelectronica.ua.es/va/index.html>.

La informació addicional i detallada sobre Protecció de dades, els drets de la persona interessada i la Política de Privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 26 de juny de 2023

La rectora,

P.D. de signatura, Vicerectorat de Transferència, Innovació i Divulgació Científica

(Resolució del 22 de desembre de 2020)

María Jesús Pastor Llorca





[Carretera Sant Vicent del Raspeig s/n  
03281 Sant Vicent del Raspeig - Alacant  
 Tel. 00 364 2925 - Fax 88 755 1780](https://www.google.es/maps/@15.061668,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12053&trk=tyah&trkInfo=tarId%8N1727983008234%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)